Terje Vallestad

Terje Vallestad (født 2. oktober 1951) er en norsk kafévert og kulturpioner i Stavanger.

Han har bakgrunn som kafevert og musiker. Han har også ledet Stavanger vise- og lyrikklubb.

Vallestad var blant ildsjelene ved starten av , som ble stiftet i 1969 og til tross for flere avbrudd fortsatt eksistererte i 2008-tallet.

I 1984 etablerte han sammen med  Café Sting.
Café Sting driver i tillegg til servering også Sting galleri og arrangerer konserter.

I 1986 startet han litteraturuke på Café Sting, og i 2015 ble Litteraturuka på Sting arrangert for 29. gang.
I 2006 ble en amatørpoesikonkurranse for hele Rogaland inkludert i Litteraturuka.

I 1986-1987 arrangerte han erotisk uke på Café Sting og i 1987 en hvitløksuke som har blitt arrangert hvert år siden.
De første par årene førte hvitløksuken til mye protester mot adoptering av innvandreres matvaner.
Storhetstiden for hvitløksuken var på 90-tallet, med årlige hvitløksskrellekonkurransen, kåringen av hvitløksprinsesse og hvitløksskrellekonkurransen mellom byens mest profilerte kokker og utelivspersonligheter. I 2012 feiret hvitløksuken på Café Sting 25 år og hadde utviklet seg til en ren matfestival.

I 1992 stiftet han sammen med Per Inge Torkelsen, Steinar Lyse,  og   Den store Norske Humorfestivalen.

Vallestad har også forskjellige forretningsprosjekter i Gambia og har blant annet i mange år fraktet trommer laget i Gambia til Stavanger.
Trommesalget har ført til drøyt 200 000 kroner som er ført tilbake til familier i Gambia.
Forretningsprosjektene har bidratt med penger til blant annet skolebygging, innkjøp av solcellepanel og symaskiner i Gambia.

 Priser 
 1992 Stavanger Aftenblads kulturpris
 1998 Stavanger kommunes kulturpris

 Pionerprosjekter 
Listen er hentet fra Rogalands Avis' artikkel i forbindelse med 60-årsdagen.
 Ledet Viseklubben i Stavanger, som var Norges største viseklubb. 
 Musikken på Korvetten i åtte år. 
 Vallestad og Bjørn Kallevig med Norges første rockeplate for barn, «Vil du hørra».
 Startet Café Sting. 
 Erotisk festival, Europas første. 
 Startet Achaia. 
 Var med på å starte Skjenkestuen og Mr. Jones. 
 Startet Hvitløksfestival, Europas første. 
 Var med på å starte MaiJazz. 
 Startet Den Store Norske Humorfestivalen. 
 Var med på å starte Breivei, Blå bar og Craigs kjøkken. 
 Startet Litteraturuka. 
 Startet Kult.kafeen. 
 Overtok og drev Smuget i Oslo i noen år. 
 Laget «Syke dager» i Oslo. 
 Laget «De store debutantdagene» sammen med Ingvar Ambjørnsen.

 Referanser 

 Eksterne lenker 
 safe.no: Det er alltid for tidlig å gi opp
 p4.no: Norges eldste litteraturfestival 
  dagbladet.no: Kulturhusliv med Sting
 aftenbladet.no: Før han tar av 

Kategori:Personer fra Stavanger kommune
Kategori:Kultur i Stavanger
Kategori:Fødsler i 1951